ઉપર જણાવ્યા પ્રમાણે જિજ્ઞેશને માટે ‘ઉના-કાંડ’થી મીડિયાની લાઈમ-લાઈટમાં આવવાનું શક્ય બન્યું છે. જિજ્ઞેશ અને અલ્પેશ વચ્ચે એક પ્રકારનું વ્યૂહાત્મક સામ્ય પણ જોઈ શકાય છે. એકતરફ અલ્પેશ પોતાને ઓબીસી આગેવાન ગણાવવા સાથે જ, સમગ્ર એસ.સી., એસ.ટી. ઓ.બી.સી.-એકતાની ભ્રમણા ફેલાવવાની નાકામ કોશિશ કરી રહેલ છે. એવું જ જિજ્ઞેશ મેવાણી માટે પણ કહી શકાય. જિજ્ઞેશની વ્યૂહ-રચના અને પેંતરાબાજીમાં તેમના દલિત સમાજ ઉપરાંત, આદિવાસી સમાજ અને એ ઉપરાંત મુસ્લિમ સમુદાયને પણ એકજૂટ કરીને, માધવસિંહ ખ્યાત ‘ખામ’ પ્રકારનું રાજકીય ‘કોકટેલ’ બનાવવાના નાકામ પ્રયાસો પણ જોઈ શકાય છે. આ સંદર્ભમાં જિજ્ઞેશ દલિતોના તમામ સમુદાયોનું પ્રતિનિધિત્વ કરે છે, એવા દાવામાં પણ વજુદ જણાતું નથી...